NARIADENIE KOMISIE (ES) č. 1044/2004
zo dňa 27. mája 2004,
týkajúce sa doručených ponúk na vývoz ovsa v rámci verejnej súťaže uvedenej v nariadení (ES) č. 1814/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 zo dňa 30. júna 1992 o spoločnej organizácii trhu s obilninami (1),
so zreteľom na nariadenie Komisie (ES) č. 1501/95 zo dňa 29. júna 1995 upravujúce niektoré podmienky uplatňovania nariadenia Rady (EHS) č. 1766/92 vo veci pridelenia vývozných náhrad ako i opatrenia, ktoré treba prijať v prípade narušenia trhu s obilninami (2), a najmä na jeho článok 4,
so zreteľom na nariadenie Komisie (ES) č. 1814/2003 zo dňa 15. október 2003 týkajúce sa osobitného intervenčného opatrenia pre obilniny vo Fínsku a Švédsku, pre hospodársky rok 2003/2004 (3), a najmä na jeho článok 9,
keďže:
(1)
Nariadenie (ES) č. 1814/2003 otvorilo verejnú súťaž na vývozné náhrady na vývoz ovsa vypestovaného vo Fínsku a vo Švédsku a určeného na vývoz z Fínska a Švédska do všetkých tretích krajín s výnimkou Bulharska,Kypru, Estónska, Maďarska, Lotyšska, Litvy, Malty, Polška, Českej republiky, Kypru, Rumunska, Slovenska a Slovinska.
(2)
V súlade s článkom 9 nariadenia (ES) č. 1814/2003 sa na základe doručených ponúk môže Komisia v súlade s postupom uvedeným v článku 23 nariadenia (EHS) č. 1766/92 rozhodnúť, že im nevyhovie.
(3)
Berúc do úvahy najmä kritériá uvedené v článku 1 nariadenia (ES) č. 1501/95 nie je vhodné pristúpiť k určeniu maximálnych vývozných náhrad.
(4)
opatrenia uvedené v tomto nariadení sú v súlade s vyjadrením Riadiaceho výboru pre obilniny,
PRIJALA TOTO NARIADENIE:
Článok 1
Ponukám doručeným od 21. do 27. mája 2004 v rámci verejnej súťaže na vývozné náhrady na vývoz ovsa podľa nariadenia (ES) č. 1814/2003 sa nevyhovuje.
Článok 2
Toto nariadenie nadobúda účinnosť 28. mája 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli dňa 27. mája 2004